Foto: 123rf



PROTAGORA, udruga za zaštitu prava ireligioznih osoba, upozorila je da grad Đakovo besplatnim klizanjem časti samo onu djecu koja su redovita na ranojutarnjim misama u đakovačkoj katedrali, što smatraju očitim slučajem diskriminacije po vjerskoj osnovi te kršenjem ustavnih odredaba o odvojenosti vjerskih zajednica od države.

> Protagora: Grad Đakovo klizanjem časti samo djecu katolika, to je diskriminacija i kršenje Ustava



Iz Protagore su poslali pismo pučkoj pravobraniteljici Lori Vidović, u kojem navode kako je riječ o klizalištu koje je postavilo i održava ga gradsko komunalno poduzeće, a nalazi se na javnom gradskom prostoru, slijedom čega bi, ističu, i usluga trebala biti dostupna svim posjetiteljima pod jednakim uvjetima.



Gradonačelnik Đakova Zoran Vinković objašnjava da je poziv na nagrađivanje djece upućen svim institucijama, a ne samo Katoličkoj crkvi. Za sutra je sazvao izvanrednu konferenciju za novinare, a tema je upravo klizalište. A ono će, doznaje HRT, bez obzira na to išli na zornice ili ne, prvih deset dana za sve biti besplatno.